Diari Oficial de la Generalitat Valenciana


Sumari del DOGV 3872, del 07-11-2000 (2000/8597)

ORDRE de 20 d'octubre de 2000, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització dels Regadius a la Safor (València), II fase.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8597


Data del document
:   20-10-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * La Safor
    * ordenació hidràulica
    * programa d'actuació
    * ordenació hidroagrícola

ORDRE de 20 d'octubre de 2000, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització dels Regadius a la Safor (València), II fase. [2000/X8597]
  
La Conselleria d'Agricultura, Pesca i Alimentació té, entre els seus objectius prioritaris, la modernització del regadiu a la Comunitat Valenciana. Això comporta la realització d'obres que milloren la gestió dels recursos hídrics per mitjà de l'aplicació de tecnologies modernes alhora que asseguren la disponibilitat d'aigua en el moment adequat per als conreus.
  
Per aquestes raons, el pla d'obres redactat per la Conselleria inclou actuacions encaminades a l'augment de la capacitat d'embassament i regulació de cabals i a la transformació dels sistemes de reg tradicionals per reg localitzat. Aquestes actuacions implicaran un estalvi d'aigua i una millora de les condicions de treball dels agricultors.
  
Aquest pla d'obres afectarà les entitats de reg, les superfícies de conreu de les quals es troben incloses dins els termes municipals següents:
  
Ador, Alfauir, Almiserà, Almoines, l'Alqueria de la Comtessa, Barx, Bellreguard, Beniarjó, Benifairó de la Valldigna, Beniflá, Benirredrà, Castellonet de la Conquesta, Daimús, la Font d'En Carròs, Gandia, Guardamar, Llocnou de Sant Jeroni, Miramar, Oliva, Palma de Gandía, Palmera, Piles, Potríes, Rafelcofer, Real de Gandía, Rótova, Simat de la Valldigna.
  
En conseqüència, a proposta de la Direcció General de Modernització d'Estructures Agràries, fent ús de les facultats que tinc assignades;
  
ORDENE
  
Article 1
  
Queda aprovat el Pla d'Obres per a la Modernització dels Regadius a la Safor (València), II fase.
  
Article 2
  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre; 13/1995, de 10 de gener; i 39/1995, de 7 de març, del Consell de la Generalitat Valenciana, les obres de construcció d'assuts de derivació, estacions elevadores i de filtratge, basses de regulació, xarxes o conduccions principals de reg, conduccions d'interconnexió, línies elèctriques, centres de transformació, i sistemes d'informatització, automatització i control queden classificades com d'interès general, en el grup a) de l'article 61 de la Llei de Reforma i Desenvolupament Agrari esmentada.
  
DISPOSICIONS FINALS
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de les disposicions d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 20 d'octubre de 2000
  
La consellera d'Agricultura, Pesca i Alimentació,